|  |  |
| --- | --- |
| ujmegye | Hajdú-Bihar Vármegye ÖnkormányzataKözgyűlése |

|  |  |
| --- | --- |
| **KÖZGYŰLÉSI ELŐTERJESZTÉS** | **7.** |

|  |  |
| --- | --- |
| **Előterjesztő:** | Pajna Zoltán, a Közgyűlés elnöke |
| **Tárgy:** | Hajdú-Bihar Vármegye Szolgáltatási Út Térképe és a Hajdú-Bihar Vármegyei Esélyteremtő Paktum elfogadása |
| **Készítette:** | Somlyai-Ozsváth Laura Katalin |
| **Mellékletek:** | * Felülvizsgált Szolgáltatási Út Térkép

(Határozati javaslat 1. melléklete)* Felülvizsgált Vármegyei Esélyteremtő Paktum (Határozati javaslat 2. melléklete)
 |
| **Véleményező bizottságok** | Fejlesztési, Tervezési és Stratégiai BizottságJogi, Ügyrendi és Társadalmi Kapcsolatok Bizottsága |

**Tisztelt Közgyűlés!**

Hajdú-Bihar Vármegye Önkormányzata és a HBMFÜ Hajdú-Bihar Vármegyei Fejlesztési Ügynökség Nonprofit Kft. támogatási kérelmet nyújtott be 2023. december 20. napján a TOP\_Plusz-3.1.3-23 kódszámú „Helyi humán fejlesztések” című pályázati felhívásra a közgyűlés 75/2023. (XII. 15.) határozatának megfelelően. A projekt a 2024. február 22. napon érkezett, IKT-2023-609-I1-00000353/0000002 iktatószámú értesítés alapján támogatásban részesült. A Támogatási Szerződés 2024. április 19. napján lépett hatályba.

A közgyűlés 2024. április 29-ei ülésén kapott tájékoztatást a Szolgáltatási Út Térkép és Vármegyei Esélyteremtő Paktum dokumentumok felülvizsgálatára vonatkozóan és a
16/2024 (IV. 29.) határozatával elfogadta a Hajdú-Bihar Vármegye Szolgáltatási Út Térképe és a Hajdú-Bihar Vármegyei Esélyteremtő Paktum „Vármegyei és térségi identitás erősítése, térségfejlesztési együttműködések” című munkarészeit.

A pályázati felhívás 2.1.1. pontjában szereplő Önállóan támogatható tevékenységek között az alábbi főtevékenységek szerepelnek:

1. Meglévő Szolgáltatási Út Térkép és Vármegyei Esélyteremtő Paktum felülvizsgálata és módosítása, meglévő dokumentumok hiányában új Szolgáltatási Út Térkép (SZÚT) és Vármegyei Esélyteremtő Paktum (VEP) kidolgozása Vármegyei Felzárkózási Fórumok keretében Módszertani Útmutató alapján;
2. Vármegyei Esélyteremtő Paktumok vármegyei szolgáltatáshiányokra válaszoló intézkedéseinek (SZÚT) megvalósítását támogató tevékenységek.

Hajdú-Bihar Vármegye Önkormányzatának a TOP\_PLUSZ-3.1.3-23-HB2-2023-00001 azonosítószámú projekt A) főtevékenysége keretében a Szolgáltatási Út Térkép és a Vármegyei Esélyteremtő Paktum felülvizsgálatát kell elvégeznie, figyelemmel arra, hogy a megnevezett dokumentumok az EFOP-1.6.3-17-2017-00018 azonosító számú, „Megyei szintű felzárkózás-politikai együttműködések támogatása a helyi esélyegyenlőségi programokhoz kapcsolódóan Hajdú-Bihar megyében” című projekt keretében már elkészültek 2019 decemberében, illetve 2021 márciusában, amiről a közgyűlés 2021. július 9-ei ülésén kapott tájékoztatást.

A felülvizsgálatot a Felzárkózási Fórum közreműködésével kell elvégezni, amely megalakítására vonatkozóan a közgyűlés 2024. február 23. napi ülésén kapott tájékoztatást, valamint 5/2024. (II. 23.) határozatával felhatalmazta a Jogi, Ügyrendi és Társadalmi Kapcsolatok Bizottságát a TOP\_PLUSZ-3.1.3-23-HB2-2023-00001 projekt keretében létrehozásra kerülő Vármegyei Felzárkózási Fórum munkájában részt vevő, Hajdú-Bihar vármegyei székhellyel rendelkező civil szervezetek kiválasztásához szükséges pályázat eljárásrendjének, a kiválasztás szempontrendszerének kidolgozására, a pályázat lefolytatására és a Fórumban részt vevő civil szervezetek kiválasztására, figyelemmel a TOP\_Plusz-3.1.3-23 kódszámú felhívásában foglaltakra. A bizottság a 18/2024. (III. 13.) JÜTB határozattal a Vármegyei Felzárkózási Fórum munkájában tagként résztvevő civil szervezetekként a következő szervezeteket választotta ki:

1. Debreceni Egyetem Különleges Orvos- és Mentőcsoport Egyesület

2. Látássérültek Észak-alföldi Regionális Egyesülete

3. Napfényes Támogató Szociális Egyesület

4. Szegényeket Segítő Országos Egyesület

5. Szárnyalás Egyesület.

A civil pályázat lefolytatását követően előzetesen megkeresésre kerültek azon szervezetek, amelyek a pályázati felhívás által támasztott kritériumrendszer alapján a Fórum tagságában részt vehetnek. Az előzetes egyeztetések eredményeképpen alakult ki annak az alábbi 33 szervezetnek a köre, amelyek felkérést kaptak a Hajdú-Bihar Vármegyei Felzárkózási Fórumban való részvételre:

1. Debrecen Megyei Jogú Város Önkormányzata
2. Kaba Város Önkormányzata
3. Sárrétudvari Nagyközség Önkormányzata
4. Fülöp Község Önkormányzata
5. Bojt Község Önkormányzata
6. Hajdú-Bihar Vármegye Cigány Területi Nemzetiségi Önkormányzata
7. Kaba Város Helyi Roma Nemzetiségi Önkormányzat
8. Pocsaj Roma Nemzetiségi Önkormányzat
9. Gáborjáni Roma Nemzetiségi Önkormányzat
10. Debreceni Egyetem Különleges Orvos- és Mentőcsoport Egyesület
11. Látássérültek Észak-alföldi Regionális Egyesülete
12. Napfényes Támogató Szociális Egyesület
13. Szegényeket Segítő Országos Egyesület
14. Szárnyalás Egyesület
15. Tiszántúli Református Egyházkerület
16. Debrecen-Nyíregyházi Egyházmegye
17. Hajdúdorogi Főegyházmegye
18. Debreceni Tankerületi Központ
19. Berettyóújfalui Tankerületi Központ
20. Hajdúböszörményi Tankerületi Központ
21. Debreceni Szakképzési Centrum
22. Berettyóújfalui Szakképzési Centrum
23. Hajdú-Bihar Vármegye Önkormányzata
24. Hajdú-Bihar Vármegye Önkormányzata Közgyűlésének Fejlesztési, Tervezési és Stratégiai Bizottsága
25. Hajdú-Bihar Vármegye Önkormányzata Közgyűlésének Jogi, Ügyrendi és Társadalmi Kapcsolatok Bizottsága
26. Hajdú-Bihar Vármegyei Kormányhivatal (a Fórum munkájában a Foglalkoztatási, Foglalkoztatás-felügyeleti és Munkavédelmi Főosztály, mint a foglalkoztatási szakterület, a Népegészségügyi Főosztály, mint a népegészségügyi szakterület, valamint a Hatósági Főosztály Szociális és Gyámügyi Osztály, mint a felhívás céljaihoz kapcsolódó szakterület képviselője útján vesz részt)
27. Hajdú-Bihar vármegyei Foglalkoztatási Paktum Plusz Szervezete
28. Tranzit-Ker Zrt.
29. KETER Hungary Kft.
30. Hajdú-Bihar Vármegyei Munkaerőpiaci Kerekasztal
31. Debreceni Vízmű Zrt.
32. OPUS TIGÁZ Zrt.
33. OPUS TITÁSZ Zrt.

A Hajdú-Bihar Vármegyei Felzárkózási Fórum alakuló ülésére 2024. április 25. napján került sor. Az ülésen megalakításra került a Hajdú-Bihar Vármegyei Felzárkózási Fórum, elfogadásra került annak Ügyrendje, 2024. évi munkaterve, továbbá megalakításra került 5 munkacsoport és azok éves ütemtervei is elfogadásra kerültek.

2024 januárjában kezdődött a Szolgáltatási Út Térkép és a Vármegyei Esélyteremtő Paktum felülvizsgálata a Módszertani Útmutatóban foglaltnak megfelelően. A felülvizsgált dokumentumokat a Fórum a 2024. április 25. napján tartott ülésén tárgyalta meg. Az első Fórum ülésen mind a Szolgáltatási Út Térképnek, mind a Vármegyei Esélyteremtő Paktumnak a „Vármegyei és térségi identitás erősítése, térségfejlesztési együttműködések” című alfejezete került elfogadásra, tekintettel arra, hogy ezen részeket a Fórum teljeskörűen kidolgozottnak találta. Ez köszönhető annak is, hogy a területen már számos tapasztalattal rendelkezik Hajdú-Bihar Vármegye Önkormányzata az elmúlt években végzett szakmai tevékenységei révén, és teljeskörűen feltérképezésre kerültek a helyi, térségi és vármegyei szintű hiányok, igények és megoldási javaslatok.

Ugyanakkor a Fórum ezen az ülésén arról is döntött, hogy a Szolgáltatási Út Térkép és a Vármegyei Esélyteremtő Paktum egyéb munkarészeinek/fejezeteinek elfogadására és így a SZÚT és a VEP teljeskörű felülvizsgálatára tervezetten majd csak 2024 szeptemberében kerüljön sor. Ennek oka az volt, hogy a lehető legteljesebb körű helyzetfeltárás érdekében a többi tématerületet érintően az érintett munkacsoportoktól származó információkat is indokoltnak tartotta feldolgozni és beépíteni a végleges változatba.

Ily módon a soron következő Fórum ülés összehívásáig 4 munkacsoport ülés megtartására került sor 2024. május és június hónapokban, ahol az adott tématerületekhez (oktatás-képzés, egészségügy, szociális szolgáltatások, területi egyenlőtlenségek) kapcsolódó szolgáltatási hiányok kiküszöbölését segítő együttműködési lehetőségek feltárására, feltérképezésére és megoldási javaslatok megfogalmazására került sor Szolgáltatási Út Térkép és Vármegyei Esélyteremtő Paktum dokumentumokba történő beépítésük céljából.

A dokumentumok felülvizsgálati munkálata a 2024. szeptemberre tervezettekhez képest végül 2 hónappal később, 2024 novemberében zárult.

Ennek alapján a második Hajdú-Bihar Vármegyei Felzárkózási Fórum ülés megtartására 2024. december 02-án került sor. Az ülésen a 2024. április 25. napi alakuló ülés óta eltelt időszakban végzett szakmai tevékenységek ismertetésére, majd a munkacsoport vezetők személyében történő változásokról szóló döntés meghozatalára került sor a Szociális és Területi Egyenlőtlenségek Munkacsoportok esetében. A 2025. évi munkatervek elfogadása is megtörtént.

A felülvizsgált Hajdú-Bihar Vármegye Szolgáltatási Út Térképe és Hajdú-Bihar Vármegyei Esélyteremtő Paktum dokumentumok ismertetését követően a Fórum tagok részéről megtörtént az észrevételek, módosítási javaslatok megfogalmazása. A Fórum tagság kérésére a Vármegyei Esélyteremtő Paktum egészségügyi beavatkozási javaslataira vonatkozóan az önkéntesség hangsúlyozása megtörtént.

Ezt követően egyhangúlag elfogadásra kerültek a felülvizsgált Hajdú-Bihar Vármegye Szolgáltatási Út Térképe és Hajdú-Bihar Vármegyei Esélyteremtő Paktum című dokumentumok.

A Közgyűlés számára a Fórum által javasolt és egyhangúlag elfogadott dokumentumok kerülnek megküldésre jelen előterjesztés határozati javaslatának mellékleteként.

Érdemes megjegyezni, hogy a dokumentumok egy folyamatosan változó környezetet vizsgálnak, így a projekt megvalósítása során a feltárt újabb szolgáltatási hiányokból, vagy az időközben már megoldásra került területekből adódóan újabb felülvizsgálatra kerülhet majd sor.

Fentiekre tekintettel kérem a közgyűlést a felülvizsgált, és a Fórum által is egyhangúlag elfogadott Szolgáltatási Út Térkép és a Vármegyei Esélyteremtő Paktum dokumentumok határozati javaslat szerinti elfogadására.

**HATÁROZATI JAVASLAT**

Hajdú-Bihar Vármegye Önkormányzata Közgyűlése a területfejlesztésről szóló 2023. évi CII. törvény 2.-4. §-ai és 10. § (3)bekezdés f) pontja alapján, figyelemmel a 75/2023. (XII. 15.) határozatra és a 16/2024. (IV. 29.) határozatra

1./ elfogadja a Hajdú-Bihar Vármegye Szolgáltatási Út Térképe és a Hajdú-Bihar Vármegyei Esélyteremtő Paktum című dokumentumokat az 1. és a 2. melléklet szerint.

2./ Az 1./ pontban foglaltakra tekintettel felkéri a közgyűlés elnökét, hogy a TOP\_Plusz-3.1.3-23-HB2-2023-00001 azonosítószámú, „Humán fejlesztések Hajdú-Bihar Vármegyében” című projektnek az elfogadott, felülvizsgált Szolgáltatási Út Térkép és a Vármegyei Esélyteremtő Paktum dokumentumokhoz illeszkedő projektelemei megvalósításáról gondoskodjon.

**Végrehajtásért felelős:** Pajna Zoltán, a vármegyei közgyűlés elnöke

**Határidő:** folyamatos

**A határozati javaslat elfogadása egyszerű többséget igényel.**

Debrecen, 2024. december 06.

 **Pajna Zoltán**

 **elnök**

Az előterjesztés a törvényességi követelményeknek megfelel:

Dr. Dobi Csaba

 jegyző